বিবাহিত ও একটি সন্তান রয়েছে। কিন্তু ম্যাট্রিমনি সাইটে পরিচয়ে লেখা রয়েছে অবিবাহিত। ছয় মহিলাকে প্রতারিত করে আপতত শ্রীঘরে ঠাঁই হয়েছে প্রতারকের।

এই বিষয়ে অন্যান্য খবর

ম্যাট্রিমোনিয়াল সাইটে পাত্রী বাছতে গিয়ে যে ভুলগুলি সকলে করেন
ম্যাট্রিমোনিয়াল সাইটে জীবনসঙ্গী খুঁজছেন? কেন্দ্রের নতুন নিয়ম না জানলে ঠকবেন


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ম্যাট্রিমনি সাইটে ভুয়ো অ্যাকাউন্ট খুলে প্রতারণার অভিযোগে গুজরাতের দ্বারকা থেকে এক ব্যক্তিকে গ্রেফতার করেছে পুলিশ।
অভিযুক্ত ব্যক্তির নাম অনুরাগ মেনদিরাত্তা। ম্যাট্রিমনি সাইটে নিজেকে নামী চ্যানেলের স্পোর্টস এডিটর বলে পরিচিত দিত সে। অভিযোগ, কয়েক দিন আগে সিদ্ধান্ত ওয়ালিয়া নামে একটি ফেক প্রোফাইল খোলে অনুরাগ। সেই পরিচয় দিয়ে এক মহিলার সঙ্গে বন্ধুত্ব গড়ে তোলে সে। 
কয়েক দিন পরেই অনুরাগ ওই মহিলাকে জানায় তার বাবা ক্যানসারে আক্রান্ত। তিনি এই মূহূর্তে যুক্তরাজ্য রয়েছেন। ৬ লক্ষ টাকা না পেলে তার বাবার ক্ষতি হয়ে যাবে। অনুরাগের কথায় বিশ্বাস করে ওই মহিলা তাকে টাকা দিয়েও দেন। অভিযোগ, এর পরে একাধিকবার চেষ্টা করেও অনুরাগের সঙ্গে যোগাযোগ করতে পারেননি ওই মহিলা।
পরে ওই মহিলা পুলিশের দ্বারস্থ হন। তদন্তে নেমে পুলিশ জানতে পারে ওই মহিলাই প্রথম নয়, এর আগেও ৫ জন মহিলার সঙ্গে প্রতারণা করেছে অনুরাগ। একটি বেসরকারি ব্যাঙ্কে কয়েক মাস সেলস ম্যানেজার হিসাবে কাজ করার পর, বর্তমানে সম্পত্তি কেনাবেচার কাজে করত অনুরাগ। 
জানা গিয়েছে, অনুরাগ বিবাহিত ও তার একটি সন্তানও রয়েছে। অনুরাগের স্ত্রী’র এই ঘটনায় যোগসাজেশ রয়েছে কিনা তা খতিয়ে দেখছে পুলিশ।